ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 17 નવેમ્બરના ભાજપ દ્વારા ઉમેદવારોની પહેલી યાદી બહાર પાડવામાં આવી છે. આ યાદીમાં ભાવનગર ગ્રામીણની વિધાનસભા સીટ પરના ઉમેદવાર તરીકે પરસોત્તમભાઈ સોલંકીની પસંદગી કરવામાં આવી છે. તો પરસોત્તમભાઈ સોલંકી વિષે થોડુ જાણીએ. પરસોત્તમભાઈનો જન્મ 2 માર્ચ, 1961ના રોજ થયો હતો. તેઓ નરેન્દ્ર મોદી જ્યારે ગુજરાતના મુખ્યમંત્રી હતા ત્યારે તેમની સરકારમાં કેબિનેટ મંત્રી રહી ચૂક્યા છે.